Isadora

Isadora (; uudelleenjulkaisun nimi Yhdysvalloissa The Loves of Isadora) on vuonna 1968 ensi-iltansa saanut Karel Reiszin ohjaama brittiläis-ranskalainen draamaelokuva, jonka nimiroolissa on Vanessa Redgrave. Muissa rooleissa ovat muun muassa James Fox, Zvonimir Crnko ja Jason Robards. Elokuva on elämäkertaelokuva kuuluisasta yhdysvaltalaistanssija Isadora Duncanista (1877-1927). Isadoran käsikirjoituksen laativat Clive Exton, Derek Prouse, Margaret Drabble ja Melvyn Bragg Isadora Duncanin omaelämäkerran My Life (1927) ja Sewell Stokesin elämäkerran Isadora, an Intimate Portrait (1928) pohjalta. Elokuvan tuottivat Hakimin veljekset Raymond ja Robert. Isadora sai ensi-iltansa 18. joulukuuta vuonna 1968 Yhdysvalloissa. Redgrave sai roolisuorituksestaan Oscar-ehdokkuuden parhaasta naispääosasta. Isadora oli ehdokkaana Kultaiseen palmun saajaksi vuoden 1969 Cannesin elokuvajuhlilla, jossa Redgrave voitti parhaan naisnäyttelijän palkinnon. == Juoni == Isadora on elämäkertaelokuva kuuluisasta yhdysvaltalaistanssija Isadora Duncanista (1877-1927), joka mullisti ihmisten mielipiteet baletista. Hänen alastomat, puolialastomat ja neuvostoliittomieliset tanssinsa, kuten myös hänen asenteensa vapaaseen rakkauteen, velvoitteisiin, pukeutumiseen ja elämäntapaan järkyttivät 1900-luvun alun yleisöä. == Näyttelijät == == Tuotanto == Isadoraa kuvattiin niin Ison-Britannian Englannissa, Ranskassa, Italiassa, Sloveniassa kuin Kroatiassakin. Englannissa elokuvaa kuvattiin lähinnä Lontoon eri kaupunginosissa, mutta myös Devonin Paigntonissa, Buckinghamshiren Waddesdonissa, Kentin Dealissa ja Kingsdownissa ja Middlesexin Isleworthissa sijaitsevilla studioilla. Sloveniassa elokuvaa kuvattiin Ptujin kaupungissa ja Kroatiassa Zagrebin, Opatijan ja Rijekan kaupungeissa. Isadoran tuotantoyhtiöinä olivat Hakim, Paris Film ja Universal Pictures. Elokuvan budjettina oli 1,7 miljoonaa dollaria. == Julkaisu ja vastaanotto == Isadora sai ensi-iltansa Yhdysvaltain Los Angelesissa 18. joulukuuta vuonna 1968. New Yorkin ensi-ilta oli 27. huhtikuuta 1969. Elokuva sai toisen kotimaansa, Ison- Britannian, ensi-iltansa Lontoossa 4. maaliskuuta 1969. Toisen valmistusmaansa, Ranskan, ensi-ilta oli 20. kesäkuuta 1969. Suomessa elokuvan ensi-ilta oli 22. elokuuta 1969. Elokuva tuotti Pohjois-Amerikan teatterilevityksensä aikana 1,25 miljoonaa dollaria. Isadoran levittäjänä oli tuotantoyhtiönäkin toiminut Universal Pictures, joka levitti elokuvaa Yhdysvalloissa vuonna 1968. Rotten Tomatoes -sivuston mukaan kuuden arvostelun perusteella laskettuna kriitikoiden arvosteluista 83 prosenttia on positiivista. Isadora julkaistiin ensi kerran VHS:nä vuonna 1988 ja DVD:nä vuonna 2011. Elokuvan Blu-ray-versio julkaistaan 26. toukokuuta 2015. == Palkinnot ja ehdokkuudet == Palkinnot ja ehdokkuudet Palkinnot ja ehdokkuudet Palkinnot ja ehdokkuudet Palkinnot ja ehdokkuudet Palkinto Kategoria Ehdokas Tulos Oscar-palkinto Paras naispääosa Vanessa Redgrave Golden Globe Paras naispääosa draamaelokuvassa Vanessa Redgrave British Film Critics’ Guild -palkinto Paras naispääosa Vanessa Redgrave Cannesin elokuvajuhlat: Parhaan naisnäyttelijän palkinto Paras naisnäyttelijä Vanessa Redgrave National Society of Film Critics -palkinto Paras naispääosa Vanessa Redgrave New York Film Critics Circle -palkinto Paras naispääosa Vanessa Redgrave Bafta-palkinto Paras puvustus Ruth Myers Bafta-palkinto Paras äänitys Terry Rawlings Cannesin elokuvajuhlat: Kultainen palmu Paras elokuva Karel Reisz National Board of Review -palkinto Vuoden 10 parasta elokuvaa == Lähteet == == Aiheesta muualla == * * * * Isadora Rotten Tomatoes -sivustolla * Isadora TCM Movie Databasessa Luokka:Brittiläiset draamaelokuvat Luokka:Ranskalaiset draamaelokuvat Luokka:Elämäkertaelokuvat Luokka:Tanssielokuvat Luokka:Karel Reiszin ohjaamat elokuvat Luokka:Vuoden 1968 brittiläiset elokuvat Luokka:Vuoden 1968 ranskalaiset elokuvat